عراق-دا ایرانین کربلا کونسول‌لوغو قارشی‌سیندا دونن گئجه نوماییشچی‌لر ایله تهلوکه‌سیزلیک قوه‌لری آراسیندا دوشن داوا-دالاش نتیجه‌سینده 3 نفر هلاک اولوب، 12 نفر ایسه یارالانیب.
عراق ایراق اینسان حاق‌لاری کمیسارلیغی طرفیندن وئریلن آچیقلامادا ایرانین کربلا کونسول‌لوغونا گیرمه‌یه جهد گؤسترن نوماییشچی‌لرین تهلوکه‌سیزلیک قوه‌لریله قارشی-قارشییا گلدیگی حادثه‌نی کمیسارلیق اکیپ لرینین تعقیب ائتدیگی بیلدیریلیب.
نوماییشچی‌لر ایله تهلوکه‌سیزلیک قوه‌لری آراسیندا دوشن داوا-دالاش نتیجه‌سینده 3 نفرین اؤلدوگو، تهلوکه‌سیزلیک قوه‌لری داخیل 12 نفرین یارالاندیغی بیلدیریلن آچیقلامادا نوماییشچی‌لره معینلش‌دیریلن یئرلرده قالما و باریش مقصدلی نوماییش‌لرده دیپلوماتیک بینا‌لاری تهلوکه ایله اوزلشدیرمه‌مه‌لری اوچون چاغیریش دا ائدیلیب.
دیگر طرف‌دن عراق-ین خاریجی ایشلر ناظیرلیگی بعضی نوماییشچی‌لرین کربلا کونسوللوغو بیناسینا ایستیقامت‌لی هوجومونو قیناییب.
ناظیرلیگین آچیقلاماسیندا بیلدیریلیب کی، خاریجی میسیون و کونسوللوق‌لارین تهلوکه‌سیزلیگی‌نین تامین اولونماسی قیرمیزی خطی تشکیل ائدیر. میسیون لارین قورونماسی اوچون تهلوکه‌سیزلیک قوه‌لری بوتون تدبیرلری گؤره‌جک.
آچیقلامادا حادثه‌نین ایکی قونشو اؤلکه‌نین علاقه‌لرینه تأثیر ائتمه‌یه‌جگی قئید ائدیلیب.
دیگر طرف‌دن امریکا پرزیدنتی دونالد ترامپ سوسیال شبکه واسطه‌سیله عراق-لی نوماییشچی‌لرین ایرانین کربلا کونسوللوغو قارشی‌سینداکی آکسیا‌لاری‌نین گؤرونتولرینی پای‌لاشیم ائدیب.
عراق-دا یوزلرله نوماییشچی دونن گئجه اؤلکه نین گونئی ینده کی کربلا شهریندکی ایران کونسوللوغو بیناسی‌نین گیریشینه داخیل اولا‌راق عراق بایراغی آچمیشدی.
عراق-لیلار ایش سیزلیک، سوء-ایستیفاده و دؤولت قول‌لوغونون کیفایتسیزلیگینه اعتراض ائتمک مقصدیله اؤلکه‌نین موختلیف بؤلگه‌لرینده نوماشیش‌لر کئچیریر.
پایتاخت باغداد باشقا اولماقلا اؤلکه‌نین مرکزی و گونئی بؤلگه‌لرینه یاییلان آکسیا‌لاردا اوکتبر آیی‌نین اولیندن بیری‌دیر 200-دن چوخ آدام حیاتینی ایتیریب، 8 مینه یاخین اینسان ایسه یارالانیب.
